ອາຊ່ຽນຕ້ອງຕິ ການສືບສວນຂອງລາວ ກ່ຽວກັບ ການຫາຍໂຕໄປ ຂອງທ່ານສົມບັດ ສົມພອນ
ຄະນະ​ຜູ້​ແທນ​ອາ​ຊ່ຽນ​ ໄດ້​ສະ​ແດງ​ການ​ຕິຕຽນ ​ແລະຄວາມ​ວິຕົກຂອງຕົນ ອອກ​ມາ ​​ ຫລັງຈາກ​ການ​ເດີນທາງ​ໄປຊອກ​ຫາ ​ຂໍ້​ມູນ​ຄວາມ​ຈິງ ​ທີ່​ວຽງ​ຈັນ.
ບັນດາຜູ້ແທນຈາກສະມາຄົມອາຊ່ຽນ ຕິຕຽນການສືບສວນ ຂອງລັດຖະບານລາວ ກ່ຽວກັບການຫາຍໂຕໄປໃນເດືອນ ແລ້ວນີ້ຂອງ ທ່ານສົມບັດ ສົມພອນ ນັກເຄື່ອນໄຫວທາງສັງ ຄົມທີ່ມີຊື່ສຽງໃນລາວ ລາຍງານຂອງ Gabrielle Paluch ຜູ້ສື່ຂ່າວວີໂອເອ ທີ່ສົ່ງມາຈາກບາງກອກ ເວົ້າວ່າ ຄະນະຜູ້ ແທນອາຊ່ຽນໄດ້ສະແດງການຕິຕຽນ ແລະຄວາມວິຕົກຂອງ ຕົນອອກມາ ໃນວັນພຸດວານນີ້ ຫລັງຈາກການເດີນທາງໄປ ຊອກຫາຂໍ້ມູນຄວາມຈິງ ທີ່ວຽງຈັນ ທ່ານສົມບັດ ສົມພອນ ຜູ້ກໍ່ຕັ້ງອົງການທີ່ບໍ່ຂຶ້ນກັບລັດຖະບານ ອົງການນຶ່ງ ທີ່ ທໍາການປຸກລະດົມໃຫ້ມີການພັດທະນາ ທີ່ຍືນ ຍົງຢູ່ໃນສປປ ລາວ ໄດ້ຫາຍ ຕົວໄປໃນນະຄອນຫຼວງວຽງຈັນ ໃນຂະນະທີ່ທ່ານຂັບລົດກັບເມືອເຮືອນ ເມື່ືອກາງເດືອນທັນ ວາປີຜ່ານມານີ້ ຮູບວິດີໂອຈາກກ້ອງວົງຈອນປິດ ທີ່ຄອບຄົວ ຂອງທ່ານສົມບັດໄດ້ຮັບມາ ແລະໄດ້ເອົາລົງເຜີຍແຜ່ທາງອິນເທີເເນັດນັ້ນ ສະແດງໃຫ້ເຫັນພາບທ່ານສົມບັດ ຖືກພາໂຕໜີໄປຈາກປ້ອມຕໍາຫຼວດແຫ່ງນຶ່ງ ໂດຍຊາຍສອງຄົນທີ່ບໍ່ຮູ້ວ່າ ແມ່ນໃຜ ແລະນັບຕັ້ງແຕ່ນັ້ນມາ ກໍຍັງບໍ່ມີຜູ້ໃດໄດ້ພົບເຫັນທ່ານສົມບັດ ຈົນເທົ່າປັດຈຸບັນນີ້ ທາງການລາວເວົ້າວ່າ ພວກເຂົາເຈົ້າໄດ້ທໍາການສືບສວນສອບສວນການຫາຍຕົວໄປຂອງ ທ່ານສົມບັດ ແຕ່ກໍບໍ່ໄດ້ຫຼັກຖານຫຼືຂໍ້ມູນພໍປານໃດ ໃນຈົດໝາຍສະບັບນຶ່ງທີ່ລົງພິມເຜີຍ ແຜ່ໃນສື່ຕ່າງໆເມື່ອຕົ້ນເດືອນມັງກອນນີ້ ເອກອັກຄະລັດຖະທູດລາວປະຈໍາອົງການສະຫະ ປະຊາຊາດ ທີ່ນະຄອນເຈນີວາ ປະເທດ Switzerland ທ່ານ ຍົງ ຈັນທະລັງສີ ໄດ້ຊີ້ແນະ ວ່າ ການຫາຍຕົວໄປຂອງທ່ານສົມບັດ ອາດເປັນຍ້ອນຂໍ້ຂັດແຍ້ງກັນທາງສ່ວນຕົວ ຫຼືທຸລະ ກິດຫຼາຍກວ່າ ວຽກງານຂອງທ່ານສົມບັດ ຢູ່ທີ່ສູນອົບຮົມຮ່ວມພັດທະນາ ຫຼື Participatory Development Training Center ແມ່ນມີເປົ້າໝາຍແນໃສ່ ຊ່ວຍເຫລືອປະຊາຊົນທຸກຍາກ ແລະຂັດສົນໃນເຂດຊົນນະບົດຂອງລາວ ບັນດານັກເຄື່ອນໄຫວດ້ານສິດທິໄດ້ພາກັນສະແດງຄວາມເປັນຫ່ວງອອກມາວ່າ ລັດຖະບານ ລາວບໍ່ໄດ້ດໍາເນີນການຢ່າງພຽງພໍເພື່ອແກ້ໄຂບັນຫາອັນລຶກລັບນີ້ໄດ້ ບາງປະເທດສະມາຊິກຂອງສະມາຄົມອາຊ໋ຽນ ເຫັນພ້ອມນໍາ ກັບຄໍາເຫັນຂອງກຸ່ມນັກເຄຶ່ອນໄຫວ ໃນກອງປະຊຸມຖະແຫລງຂ່າວເມື່ອວັນພຸດວານນີ້ ທີ່ບາງກອກ ປະເທດໄທ ຫຼັງຈາກຜູ້ແທນ ອາຊ່ຽນຄະນະນຶ່ງ ເດີນທາງກັບຄືນຈາກການໄປຊອກຫາຂໍ້ມູນຄວາມຈິງທີ່ປະເທດລາວນັ້ນ ທ່ານ Walden Bello ຜູ້ແທນສະພາແຫ່ງຊາດຟີລິບປີນ ແລະສະມາຊິກຄົນນຶ່ງໃນຄະນະ ຜູ້ແທນອາຊ່ຽນ ທີ່ເດີນທາງໄປວຽງຈັນນັ້ນ ເວົ້າວ່າ ລັດຖະບານລາວບໍ່ສາມາດທີ່ຈະໃຫ້ຄໍາ ຕອບໄດ້ ແມ່ນແຕ່ຕໍ່ຄໍາຖາມຂັ້ນພື້ນຖານຕ່າງໆຂອງການສືບສວນສອບສວນ ແລະພະຍາ ຍາມປະຕິເສດການພົວພັນໃດໆຂອງຕໍາຫຼວດ ທ່ານ ເເບລໂລ ເວົ້າວ່າ: ທ່ານ Charles Santiago ຜູ້ຕາງໜ້າສະມາຄົມອາຊ່ຽນຈາກມາເລເຊຍ ເວົ້າວ່າ ອິງຕາມຫຼັກຖານທີ່ສະແດງໃຫ້ເຫັນນັ້ນ ການສືບສວນສອບສວນ ໜ້າຈະໃຊ້ເວລາພຽງບໍ່ເທົ່າໃດມື້ເທົ່ານັ້ນ ແລະທ່ານຊີ້ໄປໃສ່ຄໍ່ຊີ້ແຈງອະທິບາຍຂອງເຈົ້າໜ້າທີ່ລັດຖະບານລາວ ທີ່ບໍ່ສອດຄ່ອງກັນແລະ ເລື້ອງທີ່ວ່າ ມີແຕ່ຕໍາຫຼວດລະດັບຕໍ່າທີ່ສຸດເທົ່ານັ້ນ ທີ່ໄດ້ຮັບມອບໝາຍໃຫ້ສືບສວນຄະດີນີ້ ທ່ານ Santiago ເວົ້າວ່າ: ບັນດານັກວິເຄາະໃນຂົງເຂດເວົ້າວ່າ ການຫາຍຕົວໄປຂອງທ່ານສົມບັດຄັ້ງນີ້ ຖືວ່າເປັນ ການທົດສອບສໍາລັບກົນໄກດ້ານສິດທິມະນຸດໃໝ່ຂອງສະມາຄົມອາຊ່ຽນ ຊຶ່ງຄະນະກໍາ ມະການຄົ້ນຫາຄວາມເປັນຈິງ ຈະນໍາສະເໜີຄວາມເຫັນ ແລະຄໍາແນະນໍາຕ່າງໆ ຕໍ່ຄະນະ ກໍາມາທິການດັ່ງກ່າວ ຢູ່ນະຄອນ ຫລວງ Jakarta ຂອງອິນໂດເນເຊຍ